O nouă linie de metrou ar putea fi construită în Capitală, până în anul 2030, prevede Planul de Mobilitate Urbană Durabilă (PMUD) Bucureşti-Ilfov 2016-2030, document ce a fost pus în februarie, în dezbatere publică, de către Primăria București.

Pe lângă finalizarea linie de metrou Drumul Taberei-Eroilor, PMUD prevede și construcţia unei noi linii de transport subteran care să lege cartierele Rahova şi Colentina, magistrala 7 trecând pe la Piaţa Unirii.

"În funcţie de rezltatele studiului de fezabilitate şi disponibilitatea unor surse suplimentare de finanţare, se estimează începerea execuţiei cu grad de realizare 33%, aproximativ un miliard euro, până în 2030", se menţionează în PMUD Bucureşti-Ilfov.

Proiectul este prevăzut pe traseul Bragadiru - Alexandriei - Rahova - Piaţa Unirii - Moşilor - Obor - Colentina - Voluntari. Traseul măsoară aproximativ 25 de kilometri, 30 de staţii, un depou şi o parcare.

În zona de sud stațiile vor fi la Sebastian, Barza, Piața Rahova, Autogara Rahova, Penitenciar Rahova, stațiile Expres, Alaska, magsitrala terminându-se la stația Independenței 1877.